b'\n_START_ARTICLE_\nPanghalip\n_START_PARAGRAPH_\nAng panghalip ay ang salitang humahalili o pamalit sa ngalan o pangngalan na nagamit na sa parehong pangungusap o kasunod na pangungusap. Ang salitang panghalip ay nangangahulugang "panghalili" o "pamalit".\n_START_SECTION_\nUri ng Panghalip\n_START_PARAGRAPH_\nAyon sa Tagalog Lang, mayroong apat na uri ang panghalip. Kabilang sa mga uri ng panghalip ang panghalip na panao, panghalip na pananong, panghalip na panaklaw, at panghalip na pamatlig.\n_START_SECTION_\nPanghalip na Panaklaw\n_START_PARAGRAPH_\nAng panghalip na panaklaw (mula sa salitang "saklaw", kaya\'t may pahiwatig na "pangsaklaw" o "pangsakop") ay tinatawag na indefinite pronoun (literal na "panghalip na walang katiyakan" o "hindi tiyak") sa Ingles. Halimbawa ng panghalip na panaklaw ang mga salitang sumusunod: lahat, madla, sinuman, alinman, anuman, "saanman", at "ilan"'